সব এনকোডিং এর জন্যে-ই ইউনিকোড বর্ণমালা ব্যবহার করা যায়। ASCII (American Standard Code for Information Interchange) বর্ণমালার ওপর ভিত্তি করে ইউনিকোড মডেল করা হয়েছে। প্রত্যেকটি হরফের জন্য এটি একটি সংখ্যা আর নাম ব্যবহার করে। এই সংখ্যাটি'র বিট রিপ্রেজেন্টেশন ও ক্যারেক্টার এনকোডিং এ বলা থাকে। ১৬-বিটের সংখ্যাটি হেক্সাডেসিমালে প্রকাশ করা হয়, আর এর সামনে থাকে U অক্ষরটি। যেমন, U+0041 দিয়ে A বুঝানো হয়। আর এই অক্ষরটির অনন্য নাম হল LATIN CAPITAL LETTER A।